Dzirkalių piliakalnis

Dzirkalių piliakalnis su gyvenviete ir Bažnytkalniu () – piliakalnis Latvijoje, Latgaloje, Jekabpilio savivaldybės teritorijoje, Kūkų valsčiuje, 12 km į rytus – šiaurės rytus nuo Jėkabpilio, 1,5 km į pietryčius nuo geležinkelio Krustpilis – Rėzeknė Kūkų stoties. Saugomas valstybės, valstybinės reikšmės kultūros paminklas, VKPAI Nr. 910. Pasiekiamas nuo kelio E22 Ryga – Zilupė ties Priedniekais pasukus pietų kryptimi link Dzirkalių, miške.

Piliakalnis 
Piliakalnis įrengtas pelkėtoje vietovėje aukštoje atskiroje kalvoje (altitudė 128,5 m) Darzupytės kairiajame krante. Šiaurinis šlaitas 14 m aukščio, papildomai apsaugota įtvirtinimais su terasa. Pietinėje pusėje įrengtas 1,5 m aukščio pylimas su giliu grioviu, dar vienas griovys iškastas nuo aikštelės pusės.

Ankstesniuose Latvijos piliakalnių registruose piliakalnis neminėtas, nors dar 1928 m jį aprašė Ernestas Brastinis, pažymėjęs, kad piliakalnio apylinkėse rasta geležies dirbinių. Minėjo šį piliakalnį ir Elvyra Šnuorė publikacijoje apie Ašuotės piliakalnį. 1980 m. po krūmų šaknimis rastos indų nuolaužos privertė pakeisti požiūrį į piliakalnį.

Į rytus nuo piliakalnio yra senovinė gyvenvietė.

Šaltiniai 

Latvijos piliakalniai
Kūkų valsčius